345 
I de øvrige Organer af fremragende Betydning, som ikke 
ere berørte i det Foregaaende, blev ikke bemærket nogen 
Afvigelse fra den normale Tilstand, som kunde komme i 
Betragtning; navnlig er sygelig Tilstand i Kiønsredskaberne 
ikke bleven iagttaget. 
Sygdommen herskede ifølge de meddeelte Oplysninger i 
31 Maaneder, og det hele Antal af iagttagne Syge udgiør 
90 Stykker, hvilket er ret betydeligt (see herom Bemærk¬ 
ningen i min første Meddelelse). — Epizootien, hvis Høide 
faldt i October 1856, var noget længere i Tiltagende end 
i Aftagende. — Der er ikke siden 1858 forekommet noget 
paa Rabies mistænkeligt Sygdomstilfælde blandt Hundene i 
Kiøbenhavn; min Anskuelse, at den beskrevne Sygdom skyl¬ 
des almindeligt virkende Aarsager, finder heri en Støtte. — 
Jeg nærer ingen Tvivl om, at samtlige 90 Hunde, som om¬ 
handles i min Beskrivelse af Epizootien, have været angrebne 
af een og samme Sygdom. At jeg her har beskrevet de 
Syge i 2 Grupper, skete nærmest for at giøre det tydeligt, 
hvor vanskeligt det kan være at bestemme Tilstedeværelsen af 
Rabies i givne T ilfælde, hvilket ogsaa fremgaaer af min første 
Meddelelse om Sygdommen, hvor jeg har giort opmærksom 
paa en mindre sikker Diagnose hos rigeligt en Trediedeel af 
de deri omhandlede Syge. — Det fremgaaer af Beskrivelsen, 
at de som »noget tvivlsomme« betegnede Sygdomstilfælde 
forekom jevnt fordeelte under hele Epizootiens Forløb; heri 
ligger — saa synes mig — et Vidnesbyrd om deres Slægt¬ 
skab med de øvrige. Vil man betvivle, at Sygdommen i sit 
Væsen var eens hos alle de omhandlede Syge, kan man 
finde lige saa stor Ulighed mellem de enkelte Tilfælde i hver 
af de beskrevne Afdelinger, som imellem disse indbyrdes. 
